นายกฯ ยัน ครม.เตรียมพิจารณาขยาย พ.ร.ก.ฉุกเฉิน สัปดาห์หน้า 
นายกฯ แถลง ครม.เตรียมพิจารณาขยาย พ.ร.ก.ฉุกเฉิน สัปดาห์หน้า ส่งจม. 20 มหาเศรษฐีไทย ยันไร้การแลกเปลี่ยนผลประโยชน์ใดทั้งสิ้น ชี้ ผ่อนคลายมาตรการเร็วไป หวั่นที่ทำมาสูญเปล่า วันที่ 21 เม.ย. พล.อ.ประยุทธ์ จันทร์โอชา นายกรัฐมนตรีและ รมว.กลาโหม แถลงภายหลังประชุม ครม. กรณีสถานการณ์โควิด-19 ว่า ครม.เห็นชอบ พ.ร.ก. 1 ล้านล้านแล้ว ให้หน่วยงานกี่ยวข้องเสนอเข้ามาว่า ต้องมีการเยียวยาอะไรกับประชาชนบ้าง ขอให้ทุกฝ่ายทำงานด้วยความรอบคอบ ส่วนการแพร่ระบาดของโควิด-19 สถานการณ์ดีขึ้น แต่เราก็ยังต้องรอดูสถานการณ์กันต่อไป เราต้องฟังข้อมูลจากหลายด้าน ผมไม่อยากให้ไปทำตามแรงกดดันต่างๆหากรีบผ่อนคลายมาตรการ อาจทำให้สิ่งที่ผมดูแลทั้งหมดต้องล้มเหลวไป หากผ่อนคลายมาตรการเร็วมากเกินไป ทั้งนี้ รัฐบาลโดยที่ประชุม ครม.พิจารณาขยาย พ.ร.ก.ฉุกเฉิน เพื่อควบคุมการแพร่ระบาดของโควิด-19 ต่อไปอีก โดยครม.จะมีการพิจารณาอีกครั้ง ในการประชุม ครม.สัปดาห์หน้านายกฯ กล่าวต่อว่า ส่วนการผ่อนปรนมาตรการต่างๆในขณะนี้ ขอให้ มท.กับฝ่ายความมั่นคง ดูแลตรงนี้ด้วย เช่น การผ่อนปรนขนส่งสินค้าในพื้นที่ ให้หน่วยงานในพื้นที่ดูแลด้วยครับขณะประเด็นการส่งจดหมายไปที่ 20 มหาเศรษฐีไทยแล้ว ยืนยันรัฐบาลไม่ได้ขอเงิน แต่ขอความคิดเห็นช่วยกันแก้ปัญหาเศรษฐกิจ หลังประเทศเจอโควิด-19 ทั้งนี้รัฐบาลส่งจดหมายโดยเปิดเผยไปแล้ว ย้ำ ไม่มีการแลกเปลี่ยนผลประโยชน์ใดๆ ทั้งสิ้น.
นายกฯ แถลง ครม.เตรียมพิจารณาขยาย พ.ร.ก.ฉุกเฉิน สัปดาห์หน้า ส่งจม. 20 มหาเศรษฐีไทย ยันไร้การแลกเปลี่ยนผลประโยชน์ใดทั้งสิ้น ชี้ ผ่อนคลายมาตรการเร็วไป หวั่นที่ทำมาสูญเปล่า 
โควิด-19,ไวรัสโคโรน่า,ไวรัสโคโรนา,ประยุทธ์ จันทร์โอชา,ผ่อนปรน,ข่าวทั่วไป